Eskom bevestig Zim het skuld betaal | Maroela Media
Eskom het Dinsdag bevestig dat 'n betaling van R139 miljoen van Zimbabwe in sy rekening reflekteer, nadat die kragvoorsiener vroeër ontken het die betaling is gemaak en die buurland se minister van energie 'n bewys van betaling op sy Twitter-rekening gelaai het.
"Eskom bevestig dat die betaling deur Zimbabwe vandag in sy rekening reflekteer," het Eskom gesê. "Gesprekke duur voort met die Zimbabwiese kragvoorsiener Zesa om 'n oplossing te vind vir die uitstaande skuld."
Fortune Chasi, Zimbabwiese minister van energie, het twee weke gelede gesê Zimbabwe sal US$10 miljoen (ongeveer R139 miljoen) aan Eskom betaal, dit is nagenoeg 'n derde van sy totale skuld aan die maatskappy, om die land se kragtekorte te verlig.
Phakamani Hadebe, uittredende uitvoerende hoof van Eskom, het Vrydag in 'n verklaring gesê geen betaling van Zesa se uitstaande skuld reflekteer in Eskom se rekening nie.
Zimbabwe het verlede maand beurtkrag ingestel nadat die land kragtekorte ervaar het weens 'n getal faktore, waaronder lae watervlakke by die hoof- hidro-elektriese aanleg, onstabiele kragopwekkingskapasiteit en probleme met buitelandse invoere.
Zesa skuld Eskom 'n verdere US$23 miljoen.
So min dis n druppel in die emmer …het Soerto ook dalk al iets betaal ? !
En môre kry hulle weer krag op grootskaal en die skuld loop weer op. Bose kringloop
Die ouens skree so hard oor die betaling, mens sou sweer hulle wou hê almal moet dit hoor. Net omdat hulle so skree beteken nie dis regtig waar nie.